Augusto Del Noce

Filòsof.
Augusto Del Noce a l'era nassù a Pistòja a j'11 d'ost dël 1910, da na famija originaria 'd Savian, che dël 1915 a l'ha tramudà a Turin.

Del Noce a l'ha frequentà ël liceo D'Azeglio a Turin e peui la Facoltà ëd litre e filosofìa, anté ch'a l'ha avù antra ij sò magìster Adolfo Faggi, Giovanni Vidari, Erminio Juvalta, Annibale Pastore, Carlo Mazzantini.
A l'é laureasse dël 1932 con na tesi su Malebranche.

A l'é stàit professor ëd filosofìa ant le scòle superior, al magistral dël Mondvì e al liceo d'Azeglio a Turin.
A l'ha travajà a l'Università 'd Triest e a la a La Sapiensa ëd Roma.

A l'é mòrt a Roma ai 30 dë dzèmber dël 1989 e a l'é stàit sotrà al campossanto 'd Savian.

Sò pensé as arfasìa a col ëd de Maistre e 'd Gioberti, e a l'era crìtich vers cola linia filosòfica che, anreisà ant ël rassionalism ëd Descartes e dësvlupasse con Hegel, Marx e Nietzsche, a l'era nen bon-a a arconòsse ij termo dla rason e a l'é sbocà ant la negassion ëd la trassendensa, ant l'ateism e ël nichilism.

Delnoce, Augusto